Ултырыш башында Франис Асҡарйән улы Башҡортостан Республикаһы Президентының сәләмләүе менән сығыш яһаны. Унан һуң Румил Тәлғәт улы үҙ докладында Ырымбур башҡорттары араһында милли традицияларҙы, телде, белем биреүҙе, мәҙәниәтте һаҡлау, үҫтереүҙе әйтеп үтте. Ул шулай уҡ өлкә башҡорттарының яҙмышы һәм киләсәге, башҡорт телен уҡытыу, Ырымбурҙа башҡорт лицей-интернаты асыуҙың мөһимлеге, халҡыбыҙҙың Мәккәһе – Карауанһарайҙы туристик үҙәк итеү, “Карауанһарай” гәзитенең эше һәм уға ярҙам кәрәклегенә айырым баҫым яһаны.